b'\n_START_ARTICLE_\nCharles de Bourbon-Vand\xc3\xb4me\n_START_SECTION_\nBakgrunn\n_START_PARAGRAPH_\nCharles av Bourbon var s\xc3\xb8nn av hertugen av Vend\xc3\xb4me Karl IV av Bourbon, samt bror til kongen av Navarra Anton av Bourbon og prinsen av Cond\xc3\xa9 Louis I av Bourbon.\n_START_SECTION_\nKardinal\n_START_PARAGRAPH_\nCharles tr\xc3\xa5dte som ung inn i prestestanden og ble kreert til kardinal. Av de katolske makter ble han tatt i 1584 som tronf\xc3\xb8lger etter Henrik III av Frankrike som den n\xc3\xa6rmest arveberettigede katolske prinsen - dette for \xc3\xa5 forhindre at en protestant ble neste konge. For det eldste aktuelle medlem av kongsslekten, Henrik av Navarra (s\xc3\xb8nn av Karl IIIs avd\xc3\xb8de eldre bror Antoine), var protestant. N\xc3\xa5r de lanserte kardinalen, var det hans slektslinje som var grunnen, for Charles var verken kjent for karakterstyrke eller intelligens. _NEWLINE_Kong Henrik III fikk da Charles fengslet i slottet i Blois den 23. desember 1588. Han ble s\xc3\xa5 flyttet rundt fra ett slott tl det neste, formodenlig for \xc3\xa5 forhindre at han og hans st\xc3\xb8ttespillere skulle klare organisere en r\xc3\xb8mning. _NEWLINE_Etter Henriks d\xc3\xb8d i august 1589 ble han hyllet av Den katolske liga som dens konge under navnet Karl X. Han satt imidlertid fortsatt fengslet. Hans fengsel, i Chinon, ble \xc3\xa5penbart ansett for \xc3\xa5 v\xc3\xa6re farlig n\xc3\xa6r katolskdominert omr\xc3\xa5de, d\xc3\xa5 han ble atter en gang flyttet sent i november, denne gang til Fontenay-le-Comte. Han d\xc3\xb8de allerede neste \xc3\xa5r, fengslet i Fontenay-le-Comte, og ble begravd i karteusernes kloster i Gaillon._NEWLINE_Den katolske liga uts\xc3\xa5 da i stedet hans brors\xc3\xb8nn, Charles av Bourbon-Comd\xc3\xa9 og s\xc3\xb8nn av Louis I av Bourbon til tronf\xc3\xb8lger. Denne hadde de imidlertid enda mindre fremgang med enn onkelen i sine tronkrav.'